b'\n_START_ARTICLE_\nPanev\xc4\x97\xc5\xbeio miesto savivaldyb\xc4\x97s taryba 2007\xe2\x80\x932011 m.\n_START_PARAGRAPH_\nPanev\xc4\x97\xc5\xbeio savivaldyb\xc4\x97s taryba \xe2\x80\x93 Panev\xc4\x97\xc5\xbeio miesto savivaldyb\xc4\x97s atstovaujamoji institucija, i\xc5\xa1rinkta 2007 m. vasario 25 d. visuotiniuose, slaptuose, laisvuose ir lygiuose rinkimuose pagal proporcin\xc4\x99 rinkim\xc5\xb3 sistem\xc4\x85 ir Lietuvos Respublikoje registruot\xc5\xb3 politini\xc5\xb3 partij\xc5\xb3 pateiktus kandidat\xc5\xb3 s\xc4\x85ra\xc5\xa1us.\n_START_SECTION_\nVeikla\n_START_PARAGRAPH_\nPirmasis tarybos pos\xc4\x97dis \xc4\xafvyko 2007 m. baland\xc5\xbeio 12 d. Savivaldyb\xc4\x97s meru i\xc5\xa1rinktas Vitas Matuzas. U\xc5\xbe jo kandidat\xc5\xabr\xc4\x85 balsavo 21 i\xc5\xa1 31 Tarybos nari\xc5\xb3. Mero pavaduotojais i\xc5\xa1rinkti Petras Luomanas (krik\xc5\xa1\xc4\x8dionis demokratas), Kastytis Vainauskas (Tvarka ir teisingumas), Povilas Vadopolas (socialdemokratas). Panev\xc4\x97\xc5\xbeio miesto savivaldyb\xc4\x97s administracijos direktoriumi patvirtintas Stasys Kar\xc4\x8dinskas (Tvarka ir teisingumas), direktoriaus pavaduotoja \xe2\x80\x93 Audron\xc4\x97 Grainien\xc4\x97 (T\xc4\x97vyn\xc4\x97s s\xc4\x85junga)._NEWLINE_2008 m. bir\xc5\xbeelio 12 d. susiformavus naujai daugumai meru i\xc5\xa1rinktas Povilas Vadopolas, jo pavaduotojais Kastytis Vainauskas, Zita Kukuraitien\xc4\x97 ir Ram\xc5\xabnas Vy\xc5\xbeintas, administracijos direktoriumi liko Stasys Kar\xc4\x8dinskas, jo pavaduotoja paskirta Janina Gaid\xc5\xbei\xc5\xabnait\xc4\x97. 2010 m. sausio m\xc4\x97n. persiskirs\xc4\x8dius daugumai, meru i\xc5\xa1rinktas Vitalijus Satkevi\xc4\x8dius.'